stanford-oval/wikipedia huggingface dataset:
סימון מתמטי
טופולוגיה

| סימון | שם | הסבר | דוגמה |
| --- | --- | --- | --- |
|  \mathrm {Int} (A),A^{\circ } | פנים של קבוצה | קבוצת כל הנקודות שנמצאות בתוך קבוצה ולא על שפתה |  [0,1)^{\circ }=(0,1) |
|  \mathrm {Cl} (A),{\overline {A}} | סגור של קבוצה | קבוצת הנקודות שנמצאות בקבוצה או על השפה שלה |  {\overline {[0,1)}}=[0,1] |
|  \partial A | שפה של קבוצה | קבוצת הנקודות שאינן בפנים ואינן בחוץ של קבוצה |  \partial [0,1)=\{0,1\} |
|  \pi _{1}(X,x_{0}) | החבורה היסודית | החבורה היסודית של מרחב טופולוגי  X בנקודה  x_{0} |  \pi _{1}(\mathbb {R} ^{n},{\vec {0}})=\{0\} |
אנליזה מתמטית

| סימון | שם | הסבר | דוגמה |
| --- | --- | --- | --- |
|  a_{n} | איבר בסדרה  \{a_{n}\}_{n=1}^{N} | כל איבר בסדרה מיוצג על ידי שם הסדרה ומספר האינדקס שלו בסדרה |  \{a_{n}\}=a_{1},a_{2},a_{3},...,a_{N} |
|  \{a_{n}\}_{n=1}^{\infty } | סדרה אינסופית | סדרה בת מניה של איברים |  \{a_{n}\}_{n=1}^{\infty }=(a_{1},a_{2},...,a_{n},...) |
|  f(x) | פונקציה | הפעלת הפונקציה  f על המשתנה  x |  f(x)=\sin(x) |
|  f(a) או  f(x)\vert _{x=a} | ערך הפונקציה | ערך הפונקציה בנקודה שבה  x=a |  f(x)=\sin(x),f\left({\frac {\pi }{2}}\right)=\sin \left({\frac {\pi }{2}}\right)=1 |
|  \lim _{x\rightarrow a}f(x) | גבול | גבול של f (לרוב פונקציה או סדרה) כאשר המשתנה לפיו מחושב הגבול שואף ל־a |  \lim _{x\rightarrow 1}3x=3 |
|  {\frac {\mathrm {d} }{\mathrm {d} x}}f(x) או  f^{\prime }(x) | נגזרת | סימון לנגזרת לפי המשתנה x. |  {\dot {r}}=v,(x^{2})^{\prime }=2x |
|  {\frac {\mathrm {d} ^{2}f}{\mathrm {d} x^{2}}} או  f^{\prime \prime }(x) | נגזרת שנייה | סימון לנגזרת השנייה של פונקציה. |  {\ddot {r}}=a,(x^{3})^{\prime \prime }=6x |
|  {\frac {\mathrm {d} ^{n}f}{\mathrm {d} x^{n}}} או  f^{(n)}(x) | נגזרת מסדר n | סימון לנגזרת מסדר גבוה יותר מהנגזרת השנייה. |  {\frac {d^{n}e^{ax}}{dx^{n}}}=a^{n}e^{ax} |
|  {\frac {\partial f(x,y)}{\partial x}} | d מסולסלת (∂), סימון לנגזרת חלקית | הנגזרת החלקית של הפונקציה  \displaystyle f(x,y) יחסית ל־ \displaystyle x אבל לא ל־ \displaystyle y |  {\frac {\partial }{\partial x}}x^{3}y=3x^{2}y |
|  \partial _{x} | נגזרת חלקית לפי המשתנה x | נגזרת חלקית של הפונקציה f כאשר שאר משתניה קבועים, המיוצגת ומטופלת כאופרטור ליניארי על מרחב הפונקציות הגזירות |  \partial _{x}f(x,y)=\partial _{x}x^{3}y=3x^{2}y |
|  \int  | אינטגרל | סימון לאינטגרל. |  \int _{a}^{b}{f(x)dx} |
|  \oint  | אינטגרל מסילתי | אינטגרל קווי על מסלול סגור |  |
|  \infty  | אינסוף (במשמעותו בחשבון אינפיניטסימלי) | משמש לשם הצגת שאיפה לאינסוף של משתנים, סדרות ופונקציות |  \lim _{n\rightarrow \infty }n^{2}=\infty  |
|  \nabla  או  {\vec {\nabla }} | נבלה או "דל" | וקטור דיפרנציאלי | הגרדיאנט של פונקציה סקלרית  \displaystyle f(x):‏  \operatorname {grad} f=\nabla f(x)  הדיברגנץ של פונקציה וקטורית  \displaystyle {{\vec {F}}(x)}:‏  \operatorname {div} {\vec {F}}=\nabla \cdot {\vec {F}}  הרוטור של פונקציה וקטורית  \displaystyle {{\vec {F}}(x)}:‏  \operatorname {rot} {\vec {F}}=\nabla \times {{\vec {F}}(x)}  הלפלסיאן של פונקציה סקלרית  \displaystyle f(x) :  \nabla ^{2}f(x)  |
|  (f*g)(x) | קונבולוציה | הקונבולוציה של הפונקציה  \displaystyle f(x) עם הפונקציה  \displaystyle g(x) |  (h*g)(x)=\int _{-\infty }^{\infty }h(x-\tau )g(\tau )d\tau  |
|  F(\omega )={\mathcal {F}}\left\{f(t)\right\} או  {\hat {f}} | התמרת פורייה | התמרת פורייה של הפונקציה  f מתחום המשתנה  t לתחום המשתנה  \ \omega  |  |
|  F(s)={\mathcal {L}}\left\{f(t)\right\} | התמרת לפלס | התמרת לפלס של הפונקציה  f מתחום המשתנה  t לתחום המשתנה  s |  |
|  \lceil ~~\rceil  | פונקציית תקרה (ערך שלם עליון) | המספר השלם הכי קטן אשר גדול או שווה למספר הנוכחי |  \lceil 7.1\rceil =8,~~\lceil -7.1\rceil =-7 |
|  \lfloor ~~\rfloor  | פונקציית רצפה (ערך שלם תחתון) | המספר השלם הכי גדול אשר קטן או שווה למספר הנוכחי (לעיתים נרשם כסוגריים מרובעים:  [~~]) |  \lfloor 7.9\rfloor =7,~~\lfloor -7.9\rfloor =-8 |
אלגברה

להלן סימונים הנהוגים באלגברה ליניארית ותחומים אחרים באלגברה מופשטת:
| סימון | שם | הסבר | דוגמה |
| --- | --- | --- | --- |
|  {\vec {v}}\,\ {\bar {v}}\,\ \mathbf {v}  | וקטור (אלגברה) | שתי הצורות מקובלות, לעיתים נהוג אף לסמן וקטור באות דגושה. |  {\vec {r}}=(-1,4,2),{\bar {A}}=\mathbf {A}  |
|  {\hat {u}} | וקטור יחידה | וקטור בעל נורמה 1 |  {\hat {x}}=(1,0,0),{\hat {y}}=(0,1,0),{\hat {z}}=(0,0,1) |
|  \oplus  | סכום ישר | פעולה הבונה מבנה אלגברי מתוך מבנים נתונים. |  V\oplus \{0\}=V |
|  \mathbb {F} ^{n} |  | המרחב הווקטורי שאיבריו הם ה־n־יות הסדורות מעל שדה  \mathbb {F}  |  \mathbb {V} =\mathbb {R} ^{n} |
|  A^{\top } | מטריצה משוחלפת | שחלוף מטריצות הופך את השורות לעמודות (שיקוף סביב האלכסון). מקובלים גם הסימונים  A^{T} ו־ A^{t}. | מטריצה ריבועית היא מטריצה סימטרית אם ורק אם  A^{\top }=A. |
|  \langle {\bar {a}},{\bar {b}}\rangle  | מכפלה פנימית של הווקטור a בווקטור b | ראו מרחב מכפלה פנימית |  |
|  \|x\| | נורמה | הכללה של מושג ה"אורך" עבור וקטור, להרחבה ראו נורמה |  \|x\|={\sqrt {\langle x,x\rangle }} |
|  {\begin{pmatrix}x&y\\z&v\end{pmatrix}} או  {\begin{bmatrix}x&y\\z&v\end{bmatrix}} | מטריצה |  |  |
|  \det A=\left|{\begin{array}{ccc}a_{11}&\cdots &a_{1n}\\\vdots &\ddots &\vdots \\a_{n1}&\cdots &a_{nn}\end{array}}\right| | דטרמיננטה של מטריצה | פונקציה המקבלת מטריצה ומחזירה סקלר בשדה מעליה היא מוגדרת |  |
|  [A:B] | אינדקס של תת־חבורה B בחבורה A, או ממד של השדה A מעל תת־השדה B |   [G:H]=|G/H| כאשר  H\subset G חבורות.   [K:F]=\dim _{F}K כאשר  F\subset K שדות. |  |
|  A/B | חבורת מנה, חוג מנה, או הרחבת שדות. |  |  |
|  R[x] | חוג הפולינומים מעל חוג R | חוג הפולינומים במשתנה x כך שמקדמי הפולינומים הם מ־R |  \mathbb {Q} [x] = חוג הפולינומים עם מקדמים רציונליים |
|  \left[\ \ ,\ \ \right] | קומוטטור | בתורת החבורות:  [g,h]=ghg^{-1}h^{-1} בחוגים או אלגברות:  [a,b]=ab-ba |  \left[\partial _{x},x\right]=\partial _{x}x-x\partial _{x}=1 |
|  \otimes  | מכפלה טנזורית |  |  K\otimes _{F}E מכפלה טנזורית של K ב־E מעל F |
|  \hookrightarrow  | שיכון (מונומורפיזם) | העתקה חד־חד־ערכית |  f:\mathbb {N} \hookrightarrow \mathbb {Z} \quad ;\quad f(n)=n |
|  \twoheadrightarrow  | אפימורפיזם | העתקה שהיא על |  g:\mathbb {Z} \twoheadrightarrow \mathbb {N} \quad ;\quad g(n)=|n| |
|  R^{\times } (ולעיתים גם  R^{*}) | חבורת האיברים ההפיכים בחוג R | חבורת האיברים  r\in R כך שקיים  s\in R כך ש־ rs=1_{R}=sr |  \mathbb {Z} ^{\times }=\{\pm 1\} ו־ \mathbb {R} ^{\times }=\mathbb {R} -\{0\} |
הסתברות

| סימון | שם | הסבר | דוגמה |
| --- | --- | --- | --- |
|  \Pr[E] | הסתברות מאורע מקרי | הסתברות המאורע E |  \Pr[A=6{\text{ and }}E<8],  \Pr[{\text{a die falls on }}2] |
|  P_{X}(x) (לפעמים בקיצור  P(x)) | הסתברות משתנה מקרי | הסתברות המאורע שהמשתנה X מקבל את הערך x. |  P_{X}(x)=\Pr[X=x] |
|  \Pr[A\mid B] | הסתברות מותנית | הסתברות המאורע A בהינתן שהמאורע B קרה |  \Pr[A\mid B]={\frac {\Pr[A\cap B]}{\Pr[B]}} |
|  \mathbb {E} X או  \mathbb {E} [X] או  {\bar {X}} או  \langle X\rangle  | תוחלת | התוחלת (ממוצע משוקלל) של משתנה מקרי X |  \mathbb {E} [X]=\sum _{x}xP(x). |
|  {\text{var}}(X) | שונות | השונות של משתנה מקרי (מסמלת עד כמה מפוזרים הערכים סביב התוחלת שלהם) |  \operatorname {var} (X)=\mathbb {E} [(X-\mathbb {E} [X])^{2}]=\mathbb {E} [X^{2}]-(\mathbb {E} [X])^{2} |
|  \sigma  | סטיית תקן | שורש השונות של משתנה מקרי |  \sigma =\operatorname {var} ^{1/2}(X)={\sqrt {\operatorname {var} (X)}} |
|  \sim  | דרך התפלגות | כיצד מפולג משתנה מסוים |  X\sim U[0,1] – המשתנה X מפולג אחיד (Uniform) בין 0 ל־1.  Y\sim \mathrm {Bin} (n,p) – המשתנה Y מפולג בינומית (Binomial) עם הפרמטרים n,p.   Z\sim N(\mu ,\sigma ^{2}) – המשתנה Z מפולג נורמלית עם תוחלת  \mu  ושונות  \sigma ^{2}.   R\sim b(p) – המשתנה R הוא משתנה ברנולי עם פרמטר p.   Q\sim \mathrm {Pois} (\lambda ) – המשתנה Q מפולג פואסונית עם פרמטר  \lambda . |
סימונים חשובים נוספים

סימונים חשובים נוספים:
| סימון | שם | הסבר | דוגמה |
| --- | --- | --- | --- |
|  c_{i} | אינדקס | האיבר במקום ה־i בסדרה כלשהי |  c_{3},a_{4},F_{42},\alpha _{\beta _{\gamma }} |
|  \sum _{i=a}^{n} | סכום | סכום האיברים בעלי האינדקסים a עד n |  \sum _{i=0}^{n}{q^{i}}=q^{0}+q^{1}+\dots +q^{n}={\frac {q^{n+1}-1}{q-1}} (סכום סדרה הנדסית) |
|  \prod _{i=a}^{n} | מכפלה | מכפלת האיברים בעלי האינדקסים a עד n |  \prod _{i=0}^{4}{a_{i}}=a_{0}\cdot a_{1}\cdot a_{2}\cdot a_{3}\cdot a_{4} |
|  \pi  | הקבוע המתמטי פאי | היחס בין היקף לקוטר המעגל |  \pi \approx 3.14159265 |
|  e | הקבוע המתמטי e | בסיס הלוגריתם הטבעי |  e=\sum _{n=0}^{\infty }(1/n!)\approx 2.718281828 |
|  i‏ | היחידה המדומה (קיצור באנגלית של המלה imaginary) |  i^{2}=-1 |  \mathbb {C} =\left\{x+iy\mid x,y\in \mathbb {R} \right\} |
|  \phi  | יחס הזהב | שני גדלים a ו־b מקיימים את יחס הזהב אם היחס בין סכום הגדלים לבין הגדול מביניהם ( a>b) שווה ליחס שבין הגדול מביניהם לקטן מביניהם.  {\frac {a+b}{a}}={\frac {a}{b}} |  \phi ={\frac {1+{\sqrt {5}}}{2}}\approx 1{.}618033988 |
|  \Re  או  \operatorname {Re}  | החלק הממשי של מספר מרוכב |  \operatorname {Re} \left\{5-2i\right\}=\Re \left\{5-2i\right\}=5 | 5 הוא החלק הממשי של המספר המרוכב ‎ 5-2i |
|  \Im  או  \operatorname {Im}  | החלק המדומה של מספר מרוכב |  \operatorname {Im} \left\{5-2i\right\}=\Im \left\{5-2i\right\}=-2 | ( -2) הוא החלק המדומה של המספר המרוכב ‎ 5-2i |
|  \circ  | הרכבת פונקציות |  (g\circ f)(x)=g(f(x)) |  \exp \circ \sin =[\![x\mapsto e^{\sin(x)}]\!] |
דוגמה

סדרת המספרים הממשיים  a_{n} מתכנסת לגבול  L אם ורק אם
לכל  \varepsilon  גדול מ־0, קיים  n_{0} טבעי, כך שלכל  n הגדול מ־ n_{0} מתקיים: הערך המוחלט של  a_{n}-L קטן מ־ \varepsilon .
בסימונים, אפשר לכתוב:  \forall \varepsilon >0:\exists n_{0}\in \mathbb {N} :\forall n>n_{0}:|a_{n}-L|<\varepsilon .
ראו גם

התפתחות הסימונים האריתמטיים
קדימות אופרטורים
הערות שוליים

↑  How to write mathematics, 1970; מתורגם
↑  בקרב פיזיקאים, ובעיקר כאשר הנגזרת היא לפי הזמן, מקובל הסימון:  {\dot {f}}
↑  בקרב פיזיקאים, ובעיקר כאשר הנגזרת היא לפי הזמן, מקובל הסימון:  {\ddot {f}}
↑  ראו למשל: דניאלה ליבוביץ', חשבון אינפיניטסימלי I, האוניברסיטה הפתוחה, 2004
↑  בקרב מהנדסים, בפרט באלה העוסקים בהנדסת חשמל, נהוג להשתמש גם באות  j כסימון ליחידה המדומה.
מרדכי סורקיס

מרדכי סורקיס (21 בינואר 1908 – 26 במאי 1995) היה חבר הכנסת בכנסת השישית והשביעית (1965–1973) וראש עיריית כפר סבא הראשון (1951–1965).
חייו

סורקיס נולד למשה ולרבקה בת אלתר גרוברגר בסטניסלבוב שבגליציה, אז חלק מן האימפריה האוסטרו-הונגרית. הוא סיים בית ספר תיכון ועבד כפקיד. ב-1933 עלה לארץ ישראל ועבד כפועל בניין וכן כאינסטלטור. סורקיס הצטרף להגנה. והיה אחראי לאיסוף מודיעין על פעילות הכנופיות הערביות באזור השרון.
בימי מלחמת העולם השנייה התגייס לצבא הבריטי במסגרת הבריגדה היהודית ולאחר המלחמה היה פעיל במסגרת הבריחה, העלאת פליטי השואה מאירופה לארץ ישראל. ובתקופה מסוימת אף שימש כמפקד הבריחה בפולין בכפיפות לראש המוסד לעליה ב', שאול אביגור.
סורקיס נבחר למועצה המקומית של כפר סבא ב-1949 ונבחר לראש המועצה ב-1951.
ב 12 בדצמבר 1954 אימצה המועצה המקומית כפר סבא, בראשות סורקיס את המועצה המקומית השכנה - טירה. טקס האימוץ היה בקולנוע "עמל", בהשתתפות שרי ממשלה ואורח הכבוד היה אברהים קאסם - יו"ר המועצה המקומית טירה.
בתחילת שנות השישים סורקיס יזם את התכנון להקמת "היכל התרבות ובית יד לבנים והמועצה שבראשה עמד הועידה לכך שטח של 10 דונם במרכז העיר. ב-1962 הפך לראש עיריית כפר סבא כאשר המועצה הוכרזה כעיר. .ב-1965 חנך את בריכת השחייה הראשונה בשרון. בין השנים 1959 - 1965 היה יושב ראש מרכז השלטון המקומי.
ב-1965, עם הקמת רשימת פועלי ישראל (רפ"י), פרש ממפא"י ועבר לרפ"י. בנובמבר 1965 נבחר סורקיס לכנסת מטעם רפ"י, אך במקביל הפסיד בבחירות לראשות עיריית כפר סבא לזאב גלר שהיה המועמד מטעם מפא"י. עם איחוד מפא"י ורפ"י למפלגת העבודה, הצטרף סורקיס למפלגת העבודה ונבחר מטעמה לכנסת השביעית. בשתי הקדנציות שימש כיושב ראש ועדת הפנים של הכנסת.
סורקיס השתתף כציר בקונגרסים הציונים הכ"ב בבזל והכ"ג בירושלים. [דרוש מקור]
בכפר סבא הוקם בית ספר יסודי על שמו. בבית הספר היה בעבר חדר הנצחה לסורקיס שהכיל תעודות ומסמכים על חייו ופעילותו.
חיים אישיים

סורקיס נישא ללולה לבית רגנבוגן ולשניים נולד בן. לולה כיהנה בהתנדבות כיו"ר סניף איל"ן בכפר סבא. בשנת 1969 נפטרה לולה, ובהמשך סורקיס נשא לאישה את עדה, אחותו של השחקן מוסקו אלקלעי, שחיה איתו עד מותו ונפטרה בשנת 2014. עדה סורקיס קיבלה את אות הנשיא התשמ"ב על פועלה למען הקמת עשרות מועדונים לרווחת השוטר והסוהר.
ב-1 באוגוסט 1966 היה מעורב בתאונת דרכים. סורקיס חצה צומת ברחוב ז'בוטינסקי ברמת גן במהירות גבוהה ובחילופי אורות הרמזור, פגע בשתי נערות שחצו את הכביש ופצע אותן. לבקשתו, חסינותו הוסרה כדי שיוכל לעמוד לדין, והוא הורשע בנהיגה רשלנית ובגרימת התאונה. על סורקיס נגזרו שלושה חודשי שלילת רישיון נהיגה
הערות שוליים

↑  ענת קלומל-צוויג , חברת מועצת העיר כפ"ס 2013-2018, דברים לזכרו של מרדכי סורקיס
↑  הבריחה, באתר ארגון מורשת ההגנה - לקסיקון ההגנה - הבריחה, ‏נצפה 4/9/2023
↑  פרקי בריחה / חיים לזר־ליטאי - פרויקט בן־יהודה, באתר benyehuda.org
↑  קולנוע עמל, באתר מוזיאון כפר סבא, ‏נצפה בתאריך 4/9/2023
↑  סופר דבר, יותר גבוה ויותר צפוף - שיחת סופר דבר עם ראש-העיריה מ. סורקיס, עיתון דבר, 6 מאי 1962, עמ' 5, 9
↑  אירית מרק, חדר ההנצחה לזכרו של ראש עיריית כפ"ס הראשון הפך לכיתת לימוד רגילה, Local, ‏ 1 באוגוסט 2013.
↑  מעריב, 30 דצמבר 1964
↑  לולה סורקיס (לבית רגנבוגן) באתר MyHeritage
↑  עשרות ליוו את הגברת הראשונה של כפר סבא, עדה סורקיס בדרכה האחרונה, השרון פוסט, 4 בדצמבר 2014
↑  בית הנשיא, אות הנשיא למתנדב
↑  ח"כ סורקיס הורשע בעבירת תנועה, על המשמר, 8 בפברואר 1967
↑  דוהרים לשחיתות, באתר newmedia.calcalist.co.il
| --- | --- |
בקרת זהויות :  NLI: 987007520452605171  VIAF: 311119640   WorldCat (עם VIAF): 311119640
גיים בוי

| --- | --- |


 יצרן:  נינטנדו
 סוג:  קונסולת משחקים ניידת
 דור:  תקופת הדור הרביעי
 מדיה:  מחסניות
 יחידות שנמכרו:  בכל העולם: 118.69 מיליון
 המשחק הנמכר ביותר:  טטריס 30.26 מיליון.  פוקימון אדום 23.64 מיליון (נכון ל-18 בינואר 2009)
 מודל קודם:  Game & Watch
 מודל אחריו:  Nintendo DS family 
 
גיים בוי או גיימבוי (באנגלית: Game Boy) הוא שמה של סדרת קונסולות משחקים ניידות, מבית חברת נינטנדו היפנית. זוהי אחת ממערכות המשחק הנמכרות ביותר בכל הזמנים. נכון לספטמבר 2011, נמכרו ברחבי העולם למעלה מ-200 מיליון מכשירי גיים בוי, על דגמיו השונים (כולל מכשירי גיים בוי אדוונס).
החל מהגיימבוי הצבעוני, קונסולת הגיימבוי הייתה אחד מהמכשירים הבודדים בעולם עם תצוגת LCD בצבע מלא שתלויה בתאורת הסביבה ליצירת התמונה (בניגוד לרוב צגי ה-LCD בצבע מלא שתלויים בתאורה אחורית מיוחדת לצורך זה).
היסטוריה

מכשיר הגיים בוי הראשון יצא לשוק בשנת 1989. המכשיר היה פרי תכנונו של עובד חברת נינטנדו ביפן בשם גוּנְפֶּיי יוֹקוֹי. יוקוי סבר שעל מנת שהקונסולה תהיה מוצלחת, על המערכת להיות קטנה, קלה, זולה ויציבה.
מאז פותחו גרסאות שונות של הגיים בוי, כדוגמת Game Boy Color וגיים בוי אדוונס, וקונסולות הגיים בוי ממשיכות לשמור על פופולריות בקרב קהל הגיימרים.
לכבוד חגיגות יום השנה ה-15 לגיים בוי, בשנת 2004, הפיצה נינטנדו את סדרת המשחקים הקלאסיים של קונסולת ה-NES ומהדורת NES צבעונית ל-Game Boy Advance SP.
המשחק האחרון ששוחרר לקונסולה היה המשחק "הרפתקאות בנצי בבנצי לנד" משחק מכות שפותח על ידי סטודיו kafKaf הישראלי לגיים בוי ולמחשב האישי.
גרסאות הגיים בוי > Game Boy

הגיים בוי המקורי יצא לשוק ב-21 באפריל 1989 ביפן ובאוגוסט של אותה שנה בארצות הברית. המכשיר מבוסס על מעבד Z80. הוא בעל מסך LCD רפלקטיבי בצבעים שחור וירוק, פד חצים בעל ארבעה כיוונים, שני כפתורי פעולה, המסומנים A ו-B, כפתור Start (התחלה) וכפתור Select (בחירה). המשחקים שיועדו למכשיר היו משחקים בעלי מדיה המבוססת ROM, שאוחסנו ביחידות פלסטיק קטנות בשם Cartridges (מחסניות), אשר ניקראות בקיצור GamePaks או Carts.
המשחק הראשון שתרם להצלחתו של הגיים בוי היה משחק הטטריס. המשחק היה פופולרי מאוד והגיים בוי אפשר לשחק בו בכל מקום. הטטריס הגיע במארז של הגיים בוי וכך הרחיב את טווח התפוצה שלו; ילדים ומבוגרים קנו את הגיים בוי במטרה לשחק טטריס.
הגיים בוי היא הקונסולה הראשונה המבוססת על מחסניות שתמכה ביותר מארבעה שחקנים בו זמנית. למעשה, נראה שהיא תמכה ב-16 שחקנים בו זמנית, אך האפשרות הזאת היית קיימת רק במשחק Faceball 2000.
גרסאות הגיים בוי > Game Boy Pocket

בשנת 1996 יצא ה-Game Boy Pocket לשוק. זו הייתה גרסה ניידת הפועלת על סוללות המספיקות לכ-10 שעות משחק (לעומת 35 שעות של הגרסאות הגדולות). ניתן היה לחבר Game Boy Pocket לשאר סוגי הגיים בוי בעזרת מתאם מיוחד. לראשונה בסדרה, המסך הציג צבעי שחור-לבן, ולא שחור-ירוק. הגרסה הראשונה יצאה בצבע כסוף ולמכשיר לא הייתה מנורת LED אשר הציגה חיווי של רמת הסוללה אך בגרסאות הבאות של המכשיר, שהיו גם בצבעים שונים, היא נוספה.
גרסאות הגיים בוי > Game Boy Light

בשנת 1998 הוציאה נינטנדו את קונסולת ה-Game Boy Light אבל רק ביפן, אשר הייתה במקצת יותר גדולה מה-Game Boy Pocket. הקונסולה כללה 2 סוללות AA.
בניגוד לקונסולות הקודמות, הקונסולה נמכרה רק בשני צבעים, זהב וכסף.
Game Boy Color

ה-Game Boy Color (בקיצור: GBC) יצא לשוק ב-21 באוקטובר 1998 ביפן. בנובמבר של אותה שנה יצא המכשיר לשוק בארצות הברית. הוא בעל מסך צבעוני וגדול במעט מה-Game Boy Pocket, אך עדיין קטן יותר מהגיים בוי המקורי. למעשה, מסכו של המכשיר קטן יותר מכל שאר הסדרה, מלבד ה-Game Boy Micro.
אף על פי שמהירות המעבד וכמות הזיכרון הוכפלו, השווה ה-Game Boy Color למשחקי קונסולת NES ישנים בעלי 8 סיביות. למכשיר אף הייתה היכולת להתממשק למכשירים אחרים בעזרת אינפרה אדום, אך היכולת הזו יושמה במספר מועט של משחקים.
המכשיר תמך בתאימות לאחור (כלומר הוא יכול לקרוא משחקים ישנים יותר בסדרה שלא יועדו לו) והשפיע גם על הבאים אחריו בסדרה. בכך נוצר הגיוון הרחב במשחקים. משחקי Game Boy שנקראו על שמו מופיעים בגווני צבע.
המשחק האחרון למכשיר יצא בנובמבר 2002 בארצות הברית (הארי פוטר וחדר הסודות), ובינואר 2003 באירופה. המשחק התבסס על הספר של ג'יי קיי רולינג, ועל סרטו של הבמאי הידוע כריס קולומבוס.
המשחק הופץ על ידי בית-התוכנה המפורסם EA
גיים בוי אדוונס

ב-11 ביוני 2001, הוציאה נינטנדו שדרוג לסדרת הגיים בוי בדמות המכשיר גיים בוי אדוונס. הוא כלל מעבד מסוג ARM בעל 32 סיביות שפעל במהירות של 16.8 מגה-הרץ (בניגוד לגרסה הקודמת שפעלה במהירות 8.4 מגה הרץ). המעבד החדש תמך בתאימות לאחור שאפשרה הפעלת משחקים ישנים יותר אך הוא היה בעל מסך רחב יותר ורזולוציה גבוהה יותר. למכשיר החדש הוספו שני כפתורים: R ו-L (ימין ושמאל). הוא קושר ל-SNES, והציג את כוחו בעזרת כותרים ל-SNES כמו Super Mario World ו-Yoshi's Island.
בעת פיתוחו, כונה מיזם פיתוח המכשיר "פרויקט אטלנטיס", והקונסולות שהוצגו למפתחים היו בעלי מסך בהיר יותר. בעקבות כך נוצרה בעיה חמורה במשחקים הראשונים בסדרה שהיו כהים יותר והקשו על המשתמשים במכשיר.
גיים בוי אדוונס > גיים בוי אדוונס SP

הגיים בוי אדוונס SP, יצא לשוק ב-2003 כשדרוג לגיים בוי אדוונס במחיר של 99$ ומאוחר יותר הוזל מספר פעמים.
הגיים בוי אדוונס אס-פי (ה-"SP" מציין "Special") כלל עיצוב חדש, נוח וקטן בעל מסך נפתח, תאורה פנימית הניתנת לכיבוי, וסוללה נטענת. בגרסה זו אמנם בוטל החיבור הרגיל לאוזניות, אך ניתן להשתמש באוזניות מיוחדות שיצאו למכשיר ושצריך לקנות בנפרד. בכמה אזורים בעולם ניתן היה להחליף דרך חברת נינטנדו בהצעה מיוחדת ומוגבלת את מכשרי הגיים בוי אדוונס לקבל מכשיר גיים בוי אדוונס SP, בתוספת הפרש המחיר. בספטמבר 2005, שחררה נינטנדו בצפון אמריקה גרסה חדשה של המכשיר בעלת תאורה פנימית משופרת: במכשיר החדש הייתה תאורה "אחורית", בעוד שבקודמו היית תאורה "חזיתית". בנוסף על קופסת הגיים בוי כתוב "Now with a BRIGHTER backlit screen!" ("עכשיו עם מסך בהיר יותר!").
על פי הערכות נמכרו כ-76 מיליון יחידות של הגיים בוי אדוונס ועל פי חברת נינטנדו, כ-40 מיליון יחידות של המכשיר נמכרו עד ל-30 בספטמבר 2006.
גיים בוי אדוונס > Game Boy Micro

המכשיר השלישי המבוסס על גיים בוי אדוונס הוא הגיים בוי מיקרו. המכשיר הוא בגובה 5 סנטימטר (כשני אינץ' וברוחב עשרה סנטימטר (כארבעה אינץ'). משקלו היה רק כ-86 גרם (2.8 אונקיות). זהו מכשיר הגיים בוי בעל הממדים הקטנים ביותר שנוצר וגודלו הוא בערך כגודלו של פד השליטה של המגאסון. מסכו היה קטן במעט ממסכיהם של הגיים בוי אדוונס והגיים בוי אדוונס SP, אך היה בעל חדות ותאורה פנימית משופרת הניתנת לבחירה מבין כמה סוגים. ה-Game Boy Micro לא תמך בתאימות לאחור והוא יכל להפעיל רק משחקים שנכתבו לגיים בוי אדוונס.
אביזרים נלווים

לגיים בוי, כמו להרבה קונסולות, קיימים אביזרים נלווים, חלקם רשמיים וחלקם של צד- שלישי.
מחסניות

משחקי ה-Game Boy לדורותיו מאוחסנים בתוך מחסנית (אשר נקראת רשמית "Game Pak"). כל המחסניות, מלבד זו של הגיים בוי אדוונס והנינטנדו DS, הן בעלות רוחב של 5.8 סנטימטר וגובה של 6.5 סנטימטר. כדי לטעון משחק לקונסולה, מוכנסת המחסנית לתוך תא המחסניות במכשיר והדלקתו מאפשרת את טעינת המשחק. בחלק מהמחסניות קיימת סוללה קטנה או זיכרון הבזק, אשר מאפשרים לשמור נתונים גם לאחר כיבוי המכשיר.
כעקרון, לא ניתן להסיר את המחסנית בזמן שהמכשיר דלוק ועל כן, בגיים בוי המקורי עוצב מתג הכיבוי כך שלא ניתן להסירה כל עוד המכשיר דלוק.
המחסניות המיועדות ל-Game Boy Color (כלומר לא מיועדות לגיים בוי המקורי) הן בעלות צד עליון רחב יותר על מנת לא לאפשר להכניסם לגיים בוי המקורי.
קיימות ארבעה סוגי מחסניות בסיסיות (הסוגים לא כוללים גרסאות מיוחדות):
מחסנית אפורה מתאימה לכל סוגי הגיים בוי, מלבד ה-Game Boy Micro. כל מחסניות משחק הגיים בוי המקורי הן בעלות צבע זה. מחסניות הגיים בוי המקורי מציגות את משחקיהן בגוון צבעים שנקבע מראש (בדרך כלל שחור ולבן או שחור וירוק כמו במכשיר המקורי), אך כשמציגים אותן עם Game Boy Color או גרסאות מאוחרות יותר, ניתן לבחור את גוון הצבעים על ידי שילוב מקשים מיוחד במסך הפתיחה.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Up: חום  Up & A: אדום  Up & B: חום כהה |  |  Down: ערבוב ושל סגול וכחול  Down & A: כתום  Down & B: צהוב |  |  Left: כחול  Left & A: כחול כהה  Left & B: אפור |  |  Right: ירוק  Right & A: ירוק כהה  Right & B: צבעים הפוכים |
מחסניות שחורות מתאימות לכל סוגי הגיים בוי מלבד ה-Game Boy Micro. המשחקים במחסניות אלו תוכנתו בצבעים וכשמשתמשים בהם בגיים בוי המקורי, ב-Game Boy Pocket או ב-Game Boy Light, הגרפיקה מופיעה בשחור ולבן. חלק מהמשחקים שוחררו מחדש בגרסה צבעונית למחסניות האפורות עם תוכן נוסף. רבע ממשחקי ה-Game Boy Color היו במחסניות שחורות.
מחסניות בהירות מתאימות לכל מכשירי הגיים בוי ששוחררו מאז הגיים בוי קולור מלבד הגיים בוי מיקרו. רוב משחקי הגיים בוי קולור הם בעלי מחסניות בהירות. המחסניות המיועדות לגיים בוי קולור (כלומר לא מיועדות לגיים בוי המקורי) הן בעלות צד עליון רחב יותר על מנת לא לאפשר להכניסם לגיים בוי המקורי.
מחסניות מתקדמות הן מחסניות הקטנות בערך בחצי מהגודל המקורי, ומתאימות לגרסאות הגיים בוי אדוונס. חלק מהמחסניות צבעוניות על מנת לסמל את המשחק (בדרך כלל סדרת משחקי פוקימון). המחסניות גם מתאימות ל-Nintendo DS.
ראו גם

באבל בובל
קורובייניקי
הערות שוליים

↑   נועה ליברמן-פלשקס, "הרפתקאות בנצי בבנצי לנד": משחק מחשב ישראלי על קלטת גיימבוי? למה לא - הכירו את "סטודיו כפכף", באתר TheMarker‏, 11 בספטמבר 2023
| נינטנדו |
| --- | --- | --- |
| קונסולות נייחות | Color TV Game ‏• Nintendo Entertainment System ‏• Super Nintendo Entertainment System ‏• Nintendo 64 ‏• GameCube ‏• Wii ‏• Wii U ‏• Nintendo Switch |  |
| קונסולות ניידות | Game & Watch • וירטואל בוי • גיים בוי ‏• גיים בוי קולור ‏•  גיים בוי אדוונס • נינטנדו DS ‏• נינטנדו 3DS |  |
| סדרות דגל | סופר מריו • האגדה של זלדה • פוקימון • מטרויד • דונקי קונג • קירבי • Star Fox • יושי • ספלטון • F-Zero • Kid Icarus |  |
| אנשי מפתח בחברה | שיגרו מיאמוטו • סאטורו איווטה • סטושי טג'ירי • יושיהירו מורי |  |
| שונות | Super NES Classic Edition • NES Classic Edition • Mii • דליפת המידע של נינטנדו • Game Freak • אמיבו |  |
סדרת הגיים בוי. על פי סדר השחרור משמאל לימין: Game Boy, Play It Loud!, Game Boy Pocket, Game Boy Light, Game Boy Color, גיים בוי אדוונס, Game Boy Advance SP, Game Boy Advance SP Mark II, Game Boy Micro.
הגיים בוי המקורי
Game Boy Color
גיים בוי אדוונס
גיים בוי אדוונס SP
Game Boy Micro
מחסנית מתקדמת לעומת מחסנית ישנה יותר.
חוף כיאט

| --- | --- |

חוף כיאט בשנת 1934, ברקע נראית רכבת הנוסעת על מסילת החוף
 מידע
 שם נוסף:  חוף ח'יאט
 עיר:  חיפה
 תאריך ייסוד:  1931
 מייסדים:  עזיז כיאט
 על שם:  משפחת כיאט
 קואורדינטות:  32°48′22″N 34°57′24″E﻿ / ﻿32.806071°N 34.956681°E﻿ / 32.806071; 34.956681
 שכונות נוספות בחיפה
 he
 
מודעה לחוף כיאט בעיתון דבר, 16 באוגוסט 1935
מפת חיפה משנת 1942 בחוף כיאט היו באותה עת חמישה מבנים הוא סומן כ: 
 Khayat beach (Al Aziziya )
החוף בשנת 2013 עם פרויקט "מגדלי חוף הכרמל" וקטע הים שיובש
חוף כיאט (נכתב גם כ-"ח'יאט" והיה ידועה גם בשם "אל עזיזיה") היא רצועת חוף באורך של כ-2 קילומטרים מבין רצועת החוף של חיפה המשתרעת בין תל שקמונה בצפון ועד לחוף דדו בדרום. החוף קרוי של שם משפחת כיאט שהייתה בעלת רצועת הקרקע לאורך החוף והקימה בו חוף מוסדר, בו חדרי הלבשה, מסעדה ומתקנים שונים בתקופת המנדט הבריטי. לאחר גלגולים רבים עבר החוף לבעלות איש העסקים יצחק תשובה, שהקים בו את פרויקט "פרויקט מגדלי חוף הכרמל". בדצמבר 2022, מכר תשובה את המתחם לאיש העסקים עדי צים.